Rikunarita-ORG/Wikinium huggingface dataset:
# Tanegašima učú sentá

Pohľad na kozmodróm v roku 2009
Poloha
Štart rakety H-IIA z kozmodrómu Tanegašima
**Tanega(-)šima učú sentá** (種子島宇宙センター - doslova *Kozmické centrum Tanega-šima*; angl. Tanegashima Space Center - TNSC) je japonský kozmodróm organizácie Japan Aerospace Exploration Agency (JAXA).

## Základné údaje

Kozmodróm sa rozprestiera na juhovýchodnom pobreží japonského ostrova Tanegašima na súradniciach 30°24' s.š. a 130°58' v.d. Bol vybudovaný v rokoch 1966 - 1968 ako základňa pre vypúšťanie japonských sondážnych, výskumných a nosných rakiet N-I, N-II, H-I, H-II s družicami a sondami.
Prvý, pôvodný japonský kozmodróm Kagošima učú sentá umožňoval štarty iba menších rakiet, preto sa japonský Úrad pre kozmický výskum NASDA rozhodol vybudovať nový kozmodróm južne od ostrova Kjúšú. Hornatý ostrov Tanegašima je dlhý asi 60 km, široký max. 15 km.

Do prevádzku bol uvedený 17. septembra 1968 štartom sondážnej rakety SB-IIA8.

## Vybavenie

Kozmodróm s rozlohou 9,7 km² zahrňuje tri štartovacie komplexy: *Takesaki Range* pre malé sondážne rakety, *Osaki Range* pre nosné rakety radu J-I a H-IIA a *Jošinobu* s dvoma rampami pre nosné rakety radu H. Strelecký sektor mieri východným až juhovýchodným smerom nad Tichý oceán.

V priestoroch kozmodrómu sú umiestnené pozorovacie a komunikačné stanice Matsuda, radarové stanice Nogi Radar Station, Učugaoka Radar Station a optické pozorovacie zariadenia. V areáli kozmodrómu sú okrem ďalších objektov tiež testovacie stanoviská pre skúšky motorov všetkých typov, najmä typov LE-7A používaných pre nosné rakety H-IIA.

Komplex má veľkú budúcnosť lebo Japonsko vynakladá na vesmírny výskum stále viac finančných prostriedkov. Celý komplex je prístupný širokej verejnosti okrem dní, keď sa uskutočňujú skúšky motorov. V areáli možno navštíviť *Space Exhibition Hall*, kde je umiestnená rozsiahla expozícia venovaná kozmickému výskumu.

## Iné projekty

Commons* Commons ponúka multimediálne súbory na tému **Tanegašima učú sentá**

## Zdroje

### Literatúra

* Petr Lála, Antonín Vítek. *Malá encyklopedie kosmonautiky*. Praha : Mladá fronta, 1982.

## Externé odkazy

|  |  |
| --- | --- |
|  | Kozmonautický portál |

*  Archivované 2006-12-08 na Wayback Machine (po česky)
*  (po česky)
# Iunu

Obelisk faraóna Sesotrisa v One
**Iunu** (ďalšie názvy pozri nižšie) bolo jedno z najstarších miest starovekého Egypta a hlavné mesto 13. egyptského nomu. V staroveku bolo strediskom uctievania slnka, podľa čoho dostalo svoj grécky názov. Dnes je to štvrť Káhiry, ktorá sa volá *Al-Mataríja* (El-Mataríje).

## Názvy

|  |
| --- |
| **Iunu v hieroglyfoch** |
|

|  |  |  |  |  |
| --- | --- | --- | --- | --- |
|

|  |  |
| --- | --- |
|  |  |

|  |  |
| --- | --- |
| alebo |  |

 |

 |

* po egyptsky: *iwnw / jwnw* - **Iunu** alebo **Jonev**, ; význam: „stĺpy“
* zaužívaný slovenský názov: **Heliopolis, Héliopolis** (správne slovenské ohýbanie ponecháva skupinu -is- v slove, teda Heliopolisu, heliopoliský a pod.)
* po grécky:
	+ bežný tvar: Ἡλίου πόλις - **Héliou polis** (iný prepis: **Héliú polis, Héliu polis**) alebo Ἡλιούπολις - **Hélioupolis** (iný prepis: **Héliúpolis, Héliupolis**); význam: „mesto slnka"
	+ v Starom zákone: Ὂν - **On po latinsky: **Heliopolis po koptsky: **Ón v biblickej hebrejčine: אן - /ˀôn/ - **Ón** alebo און - /ˀāwen/ - **Ówen**

## Charakteristika

Na mieste starovekého mesta existovalo osídlenie od preddynastických čias, pričom počas Starej a Strednej ríše tu bola uskutočnená masívna výstavba. Do dnešných čias sa z neho nanešťastie takmer nič nezachovalo, keďže väčšina stavebného materiálu sa použila pri výstavbe stredovekej Káhiry.

Hlavným božstvom Iunu bol Atum, ktorého uctievali v hlavnom iunuskom chráme Per-Aat (Veľký dom) nazývanom aj *Per-Atum* (Atumov dom). Okrem toho bol Iunu strediskom kultu Enneady (Božskej deviatky). Neskôr tieto božstvá nahradil Ré-Harachtej. Ré tu bol uctievaný v podobe posvätného býka Mnevisa. Počas panovania faraóna Achnatona bol v Iune postavený chrám slnečnému kotúču Atonovi Veces Aton (staroeg. *wṯs-jtn* – „Pozdvihujúci Atona“). Kamenné bloky z tohoto chrámu sa použili pri výstavbe mestských hradieb stredovekej Káhiry a vidieť ich v niektorých z mestských hradieb.

Iunu v niektorých obdobiach slúžil ako zásobáreň obilia na obdobia záplav, kedy doň prichádzali ľudia z okolia, aby tu dostali svoj prídel. Podľa toho bolo staroveké mesto pomenované Miesto chleba. V Knihe mŕtvych sa spomína legenda o tom, ako v Héliopolise boh Hor nasýtil zástupy pomocou siedmich bochníkov chleba.
# Pont Alexandre III

Pont Alexandre III
**Most Alexandra III.** je most cez rieku Seinu v Paríži spájajúci 7. a 8. mestský obvod.

## Iné projekty

Commons* Commons ponúka multimediálne súbory na tému **Pont Alexandre III**

|  |  |
| --- | --- |
|  | Francúzsky portál Cestný portál |
# 308 pred Kr.

|  |
| --- |
| **Roky:** 313 312 311 310 309 – **308 pred Kr.** – 307 306 305 304 303 |
| **Desaťročia:** 10. roky – **0. roky 4. storočia pred Kr.** – 90. roky |
| **Storočia:** 5. storočie pred Kr. – **4. storočie pred Kr.** – 3. storočie pred Kr.

---

**Rok 308 pred Kr. v oblastiach:Kultúra*
Hudba –
Umenie

---

**Zoznam vládcov:**
Predstavitelia štátov –
Vedúce osobnosti |